યશ સોનીના કાકા સંકેત સોનીએ જણાવ્યું કે યશ છેલ્લાં ત્રણ વર્ષથી સંસ્કારધામની હોસ્ટેલમાં રહીને અભ્યાસ કરે છે. અને તેના પિતા વિરમગામ પાસેના નાનકડા ગામમાં પ્રોવિઝન સ્ટોર ધરાવે છે. ગત 24મી ડીસેમ્બરે કોઇ વિદ્યાર્થીએ તેને માથામાં બેટ માર્યુ હતું જેથી ઇજા થઇ હોવાથી સારવાર કરાવી પણ અમને આ અંગે જાણ કરી નહોતી. પણ ફરીથી તબિયત બગડતા અમને જાણ કરી હતી. આ માટે સંસ્કારધામના સંચાલકો જવાબદાર છે. કારણ કે તે હવે પોતાની યાદ શકિત ગુમાવી રહ્યો છે અને આઇસીયુમાં પણ બાંધીને રાખવો પડે છે.